Κώστας Γεωργιάδης

Ο  Κώστας Γεωργιάδης  (γεννημένος στις 17 Ιανουαρίου 1980, στην Θεσσαλονίκη) είναι Έλληνας πρώην ποδοσφαιριστής και νυν προπονητής ποδοσφαίρου. Κατά τη διάρκεια της ποδοσφαιρικής του καριέρας αγωνίστηκε κυρίως ως δεξί χαφ σε διάφορες ομάδες όλων των εθνικών κατηγοριών. Είναι κάτοχος διπλώματος UEFA PRO. 

 Ποδοσφαιρική καριέρα 
Ξεκίνησε την καριέρα του στον Φοίνικα Πολίχνης, από τον  οποίο αποχώρησε το 2001. Ύστερα, αγωνίστηκε για μια τριετία στους ΗΛΤΕΞ Λύκους Καλοχωρίου, με τους οποίους κατέγραψε 65 συμμετοχές και 10 γκολ. Επόμενος σταθμός του ήταν η ομάδα της Βέροιας. Αγωνιζόμενος εκεί μέχρι το 2006 κατέγραψε 54 συμμετοχές και 4 γκολ. Έκτοτε, αγωνίστηκε με τα χρώματα των Αγροτικού Αστέρα, Μακεδονικού, Αναγέννησης Επανομής και Εθνικού Γαζώρου. Την διετία 2013–2015 αγωνίστηκε και πάλι στον Αγροτικού Αστέρα, στον οποίο έκλεισε την καριέρα του.

Προπονητική καριέρα
Η προπονητική του καριέρα ξεκίνησε τον Φεβρουάριο του 2016, από τον Αγροτικό Αστέρα. Στον πάγκο των "πρασίνων" κάθισε για 15 αγώνες, έχοντας πετύχει 6 νίκες, 4 ισοπαλίες και 5 ήττες. Την διετία 2016–2018 διετέλεσε  βοηθός προπονητή στον Απόλλων Καλαμαριάς. Το 2018 ανέλαβε τα ηνία του Π.Ο. Τρίγλιας, στον οποίο πέτυχε την άνοδο στην Φούτμπολ Λιγκ. Αποχώρησε από την ομάδα τον Νοέμβριο του 2019, πετυχαίνοντας συνολικά 21 νίκες, 6 ισοπαλίες και 11 ήττες. Τον ίδιο μήνα ανέλαβε την ομάδα της Βέροιας, στην οποία πέτυχε 5 νίκες, 4 ισοπαλίες και 6 ήττες.

Το καλοκαίρι του 2020 επέστρεψε στην ομάδα της Τρίγλιας για την σεζόν 2020–21, στην οποία η Τρίγλια πέτυχε 4 νίκες, 9 ισοπαλίες και 5 ήττες. Η συγχώνευση της Τρίγλιας με τον Ηρακλή μετακίνησε τον Γεωργιάδη στον σύλλογο της Θεσσαλονίκης. Στον πάγκο του Γηραιού, ο Γεωργιάδης πέτυχε 13 νίκες, 16 ισοπαλίες και 10 ήττες. Αποχώρησε τον Δεκέμβριο του 2022.

Τον Ιούλιο του 2023 ανέλαβε τα ηνία του ΠανιωνίουΠανιώνιος: Ο Κώστας Γεωργιάδης νέος προπονητής, με τον οποίο κατέκτησε το πρωτάθλημα και την άνοδο στην Σούπερ Λιγκ 2, έχοντας 26 νίκες, 6 ισοπαλίες και μόλις 2 ήττες.

Το 2024 ανέλαβε την τεχνική ηγεσία του ΚαμπανιακούΟ Γεωργιάδης νέος προπονητής στον Καμπανιακό, τον οποίο οδήγησε στα πλέι οφ, πετυχαίνοντας μια άνετη παραμονή.

Τον Φεβρουάριο του 2025 αποχώρησε από τον Καμπανιακό, για να αναλάβει τον Ν.Π.Σ. ΒόλοΟ Κώστας Γεωργιάδης είναι ο νέος προπονητής του Βόλου, τον οποίο κατάφερε να κρατήσει στην κατηγορία, έχοντας πετύχει 5 νίκες, 3 ισοπαλίες και 4 ήττες. Παράλληλα τον Μάϊο του ίδιου έτους ψηφίστηκε ως ο καλύτερος προπονητής της Σούπερ Λιγκ 2 της σεζόν 2024–25.Καλύτερος προπονητής στην superleague 2 ο Κώστας Γεωργιάδης  

Από τον Ιούλιο του 2025 είναι προπονητής στην Νίκη Βόλου.Στα ηνία της Νίκης Βόλου και επίσημα ο Γεωργιάδης 

 Παραπομπές 

 Εξωτερικοί σύνδεσμοι 
 Ποδοσφαιρικό προφίλ του Κ.Γεωργιάδη στο transfermarkt.com
 Προπονητικό προφίλ του Κ.Γεωργιάδη στο transfermarkt.com

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Αγροτικού Αστέρα Ευόσμου Π.Μ.Α.Σ.
Κατηγορία:Προπονητές ποδοσφαίρου Ηρακλή Θεσσαλονίκης
Κατηγορία:Προπονητές ποδοσφαίρου Πανιωνίου
Κατηγορία:Προπονητές ποδοσφαίρου Βόλου Ν.Π.Σ.
Κατηγορία:Προπονητές ποδοσφαίρου Νίκης Βόλου